ཝང་ཅན་ཅོན་གྱིས་བཤད་རྒྱུར།ཐེངས་འདིའི་སྙན་ཞུས་ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་བསམ་བློ་ཐོག་མཐའ་བར་གསུམ་ཀུན་ལ་བརྒྱུས་ཡོད་ཅིང་།ཏང་ཀྲུང་དབྱང་གིས་བླང་བྱ་བཏོན་པའི་ལས་དོན་བཟང་བོར་བསྒྲུབ་པ་དང་།བཅའ་ཁྲིམས་ཀྱི་ཁྲིམས་བཅད་ལྟར་ལས་དོན་བསྒྲུབ་པ།རང་སྟེང་གི་འཛུགས་སྐྲུན་དམ་པོར་འཛིན་པ་བཅས་འབུར་དུ་ཐོན་པར་བྱས་ཡོད་ལ།ཤུགས་འདོན་ས་བདུན་གྱི་ཕྱོགས་ནས་འདས་པའི་ལོ་ལྔའི་རིང་གི་བྱ་བ་གཙོ་བོར་སྤྱི་སྡོམ་བྱས་ཡོད་པར་མ་ཟད།ཕྱོགས་ལྔའི་ཐད་ནས་དམངས་ཆེན་བྱ་བའི་གནས་ཐིག་དང་བྱ་བའི་ཆོས་ཉིད་ཀྱི་ངོས་ཟིན་སྔར་ལས་གཏིང་ཇེ་ཟབ་དུ་བཏང་ཡོད་པས།མུ་མཐུད་དུ་ཤུགས་སྣོན་དགོས་པ་གསུམ་གྱིས་ཉིས་སྟོང་བཅོ་བརྒྱད་ལོའི་བྱ་བར་བསམ་འཆར་བཏོན་ཡོད།དེ་བས་ན་ང་རང་ཐེངས་འདིའི་སྙན་ཞུར་མོས་མཐུན་མཐའ་གཅིག་ཏུ་ཡོད།ཐེངས་འདིའི་སྙན་ཞུར་ཉན་པ་ལས་མྱོང་སྣང་ཟབ་མོ་བཞག་པ་ནི།གཅིག་ནི་རྒྱལ་ཡོངས་དམངས་ཆེན་སྐབས་བཅུ་གཉིས་པའི་རྒྱུན་ལས་ཨུ་ཡོན་ལྷན་ཁང་གིས་ཏང་ཀྲུང་དབྱང་གིས་སྤྲད་པའི་དོན་ཆེན་སྐོར་ཞིག་ཡོངས་འགྲུབ་བྱས་ཟིན་པ་དང་།གཉིས་ནས་རྒྱལ་ཡོངས་དམངས་ཆེན་སྐབས་བཅུ་གཉིས་པའི་རྒྱུན་ལས་ཨུ་ཡོན་ལྷན་ཁང་གིས་རྩ་ཁྲིམས་དང་བཅའ་ཁྲིམས་ཀྱིས་བསྩལ་བའི་ཁྲིམས་འཛུགས་དང་ལྟ་སྐུལ།གཏན་འཁེལ།གོ་གནས་བསྐོ་འཐེན་སོགས་ཀྱི་འགན་དབང་མང་པོ་ཞིག་ལག་བསྟར་བྱས་ཡོད་པ།གསུམ་ནས་རྒྱལ་ཡོངས་དམངས་ཆེན་སྐབས་བཅུ་གཉིས་པའི་རྒྱུན་ལས་ཨུ་ཡོན་ལྷན་ཁང་གིས་རང་སྟེང་གི་བསམ་བློ་དང་ཆབ་སྲིད།རྩ་འཛུགས།བྱེད་ཕྱོགས་འཛུགས་སྐྲུན་བཅས་ལ་ཤུགས་སྣོན་བརྒྱབ་ཡོད་ཟེར།